|  |
| --- |
| Izziņa par atzinumos sniegtajiem iebildumiemnoteikumu projekts “Grozījumi Ministru kabineta 2014.gada 2.septembra noteikumos Nr.530 “Dzelzceļa būvnoteikumi”” |

(dokumenta veids un nosaukums)

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nrp.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

Informācija par starpministriju (starpinstitūciju) sanāksmi:

|  |  |
| --- | --- |
| Datums  | 21.08.2019. |
|  |  |
| Saskaņošanas dalībnieki  | Tieslietu ministrija, Finanšu ministrija, Satiksmes ministrija, Vides aizsardzības un reģionālās attīstības ministrija, Latvijas Brīvo arodbiedrību savienība, Latvijas Pašvaldību savienība, Latvijas Tirdzniecības un rūpniecības kamera |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas, Finanšu ministrijas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Vides aizsardzības un reģionālās attīstības ministrija, Latvijas Brīvo arodbiedrību savienība, Latvijas Tirdzniecības un rūpniecības kamera |

1. **Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nrp.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | - | **Tieslietu ministrija:**1. No Būvniecības likuma 12. panta septītās un astotās daļas izriet, ka būvvalde būvniecības un ekspluatācijas kontroles ietvaros nepieciešamās procesuālās darbības atspoguļo un lēmumus izdod būvniecības informācijas sistēmā, izņemot likumā konkrēti norādītas darbības. Savukārt Būvniecības likuma 14. pants noteic, ka būvniecības informācijas sistēmu persona izmanto būvniecības ierosināšanā, kā arī tehnisko un īpašo noteikumu, atļauju un saskaņojumu izdošana notiek būvniecības informācijas sistēmā. Tādējādi no minētajiem un citiem Būvniecības likuma pantiem izriet, ka būvniecības process, tostarp ar to saistītais administratīvais process, pamatā notiek elektroniski, proti, būvniecības informācijas sistēmā. Vienlaikus Ministru kabineta 2015. gada 28. jūlija noteikumi Nr. 438 "Būvniecības informācijas sistēmas noteikumi" regulē dokumentu iesniegšanas kārtību (piemēram, parakstīšanas veidus, noteiktu dokumentu aizpildīšanu tiešsaistes formā).Tiesību normu jaunradē jāievēro tehnoloģiskās neitralitātes princips. Proti, tiesību normas nedrīkst rakstīt konkrētai tehnoloģijai, tostarp informācijas sistēmai (*sal. Informācijas un komunikāciju tiesības. I sējums. Rīga: Turība, 2002, 33. lpp.*). Tā vietā izmantojams vispārīgs regulējums, kas raksturo sasniedzamo rezultātu vai citus nepieciešamos raksturlielumus (pazīmes, standartus u. tml.) (*sal. Satversmes tiesas 2019. gada 21. februāra sprieduma lietā Nr. 2018-10-0103 18.1. punkts*). Projekta kontekstā tas nozīmē, ka regulējumam jābūt vienlīdz piemērojamam gan tad, ja izmanto būvniecības informācijas sistēmu, gan tad, ja informācijas aprite notiek papīra formā.Projekta sākotnējās ietekmes novērtējuma apvienotajā ziņojumā (turpmāk – anotācija) norādīts, ka līdzšinējais būvniecības procesa regulējums pēc savas būtības ir domāts tieši darbībām ārpus būvniecības informācijas sistēmas. Savukārt projektā paredzētais regulējums liecina, ka tiek nodalīts process, izmantojot būvniecības informācijas sistēmu, kā arī tiek veidots plašs regulējums procesam, neizmantojot būvniecības informācijas sistēmu. Līdz ar to projekta izstrādē nav ievērots tehnoloģiskās neitralitātes princips. Vienlaikus projektā pamatā tiek norādīta nepieciešamība izmantot būvniecības informācijas sistēmu, lai gan tas ir Būvniecības likumā noteikts pamatprincips. Līdz ar to projektā būtu norādāmi tikai tie izņēmuma gadījumi, kad būvniecības informācijas sistēma nav izmantojama (vienlaikus projekta anotācijā ietverot pamatojumu par šāda izņēmuma atbilstību Būvniecības likumam).Normatīvā akta tekstam jābūt lakoniskam, un ir jāizvairās no pārlieku kazuistiska regulējuma (*Normatīvo aktu projektu izstrādes rokasgrāmata,**https://tai.mk.gov.lv/book/1/chapter/79*). Pretēji tam projekta sākumā šobrīd ir noteikti pamatprincipi, tad iekļauts detalizēts regulējums saistībā ar būvniecības informācijas sistēmas izmantošanu, visbeidzot tiek regulēts process, neizmantojot būvniecības informācijas sistēmu. Izvērtējama iespējamība projekta regulējumu veidot vispārīgu, neuzsverot vairumā projekta vienību būvniecības informācijas sistēmas izmantošanu un neatkārtojot regulējumu, kas jau izriet no vispārīgajos jautājumos iekļautā regulējuma. Ievērojot minēto, lūdzam pārskatīt un precizēt projektu, kā arī attiecīgi papildināt projekta anotāciju. | **Panākta vienošanās**Ņemot vērā būvniecības jomas normatīvo aktu plašo un dažādo lietotāju loku būvniecības jomas normatīvajos aktos tiek ietverts detalizētāks tiesiskais regulējums kā citu jomu normatīvajos aktos. Tas pats attiecas arī uz konkrētajiem noteikumu projektiem. Lai nodrošinātu pietiekamu tiesisko skaidrību tiek nodalīts elektroniskais būvniecības process no rakstveida būvniecības procesa ārpus būvniecības informācijas sistēmas – tieši uz to norādot pašā regulējumā. Papildus jānorāda, ka noteikumu projektā tiek ievēroti tādi paši izteiksmes līdzekļi kā Būvniecības likumā, piemēram, norādot uz noteiktu veicamās darbības veidu (sk., piemēram, Būvniecības likuma 14.panta 1.1daļu). Ministrijas ieskatā prasība administratīvajā procesā noteiktā veidā izmantot noteiktu valsts informatīvo sistēmu pēc savas būtības nepārkāpj tehnoloģiskās neitralitātes principu. Šis princips būtu pārkāpts, ja valsts uzliktu par pienākumu izmantot noteiktu programmnodrošinājumu vai tikai specifisku datņu formātu – taču šo šis regulējums to neparedz. | - |
| 2. | - | **Finanšu ministrija:**2. Lai mazinātu administratīvo slogu Eiropas Savienības fondu finansējuma saņēmējiem, lūdzam paredzēt Būvniecības informācijas sistēmas piekļuves tiesību piešķiršanu Eiropas Savienības fondu projektu uzraugošajām iestādēm: Revīzijas iestādei, Vadošajai iestādei, tai skaitā iestādēm, kas pilda deleģētās funkcijas. | **Panākta vienošanās**Saskaņā ar Ministru kabineta 2015. gada 28. jūlija noteikumu Nr.438 “Būvniecības informācijas sistēmas noteikumi” 4. un 5. punktu personas, institūcijas ir tiesīgas saņemt vai piekļūt būvniecības informācijas sistēmā pieejamai informācijai un to lietot atbilstoši normatīvo aktu prasībām.Piemēram, Centrālā finanšu un līgumu aģentūra jau 2019.gada pirmajā pusē ir noslēgusi līgumu par BIS lietošanu, ko FM ir skaņojis. | - |
| 3. | 1. Aizstāt noteikumu tekstā vārdus “dzelzceļa infrastruktūras būvobjekts” (attiecīgā locījumā) ar vārdiem “dzelzceļa infrastruktūras objekts” (attiecīgā locījumā).2. Aizstāt noteikumu tekstā vārdu “būvobjekts” (attiecīgā locījumā) ar vārdu “objekts” (attiecīgā locījumā). | **Tieslietu ministrija:**3. Projekta 1. un 2. punktā ietverti pēc būtības identiski grozījumi, jo 2. punktā ietvertais regulējums ir vispārīgāks un aptver arī 1. punktā ietverto regulējumu. Ievērojot minēto, lūdzam apvienot projekta 1. un 2. punktu, 1. punktu ietverot 2. punktā, ņemot vērā, ka 1. punktā vārdi “dzelzceļa infrastruktūras” netiek mainīti, bet vārds “būvobjekts” tiek aizstāts ar vārdu “objekts”, ko noteic projekta 2. punkts. | **Ņemts vērā** | 1. Aizstāt noteikumu tekstā vārdu “būvobjekts” (attiecīgā locījumā) ar vārdu “objekts” (attiecīgā locījumā). |
| 4. | 13. Izteikt 31. punktu šādā redakcijā:“31. Lai saņemtu atzīmi par visu būvatļaujā ietverto projektēšanas nosacījumu izpildi, būvniecības ierosinātājs Valsts dzelzceļa tehniskajā inspekcijā iesniedz būvniecības informācijas sistēmā pievienotus šādus dokumentus:31.1. būvprojektu;31.2. būvprojekta verificēšanas dokumentus atbilstoši normatīvajiem aktiem par Eiropas dzelzceļa sistēmu savstarpēju izmantojamību;31.3. būvprojekta ekspertīzes atzinumu, ja ir veikta būvprojekta ekspertīze;31.4. zemes gabala īpašuma, valdījuma vai lietojuma tiesības un apbūves tiesības apliecinošos dokumentus, ja šādas tiesības ir mainījušās no būvatļaujas izsniegšanas brīža un attiecīgā informācija nav pieejama valsts publiskajos reģistros.”18. Izteikt 37. punktu šādā redakcijā:“37. Ja būvprojektā ir izdarītas šo noteikumu 36. punktā minētās izmaiņas, izmainītās būvprojekta daļas vai sadaļas ar skaidrojošu aprakstu par veiktajām izmaiņām iesniedz būvniecības informācijas sistēmā saskaņošanai Valsts dzelzceļa tehniskajā inspekcijā.”21. Izteikt 41. punkta ievaddaļu šādā redakcijā:“41. Lai saņemtu atzīmi būvatļaujā par visu tajā ietverto būvdarbu uzsākšanas nosacījumu izpildi visam dzelzceļa infrastruktūras objektam vai atsevišķai tā kārtai, būvniecības ierosinātājs Valsts dzelzceļa tehniskajā inspekcijā iesniedz būvniecības informācijas sistēmā nepieciešamo informāciju un pievienotus šādus dokumentus:”25. Papildināt 4.1. apakšnodaļu ar 43.1, 43.2 un 43.3 punktu šādā redakcijā:43.3Ja būvdarbu laikā rodas nepieciešamība paredzēt citādus risinājumus, nekā tas paredzēts būvprojektā, to īstenošana pieļaujama pēc būvprojekta izmaiņu veikšanas, ja tie attiecas uz Būvniecības likuma 17. panta 2.1 daļā noteiktajiem gadījumiem. Būvniecības likuma 17.panta 2.1 daļā minētajos gadījumos izmainītās būvprojekta daļas vai sadaļas ar skaidrojošu aprakstu par veicamajām izmaiņām un dokumentus, kas pamato izmaiņu nepieciešamību, iesniedz būvniecības informācijas sistēmā saskaņošanai Valsts dzelzceļa tehniskajā inspekcijā. Ja izmaiņas būvprojektā paredz sadalījumu būves kārtās, veic izmaiņas būvniecības informācijas sistēmā būvdarbu uzsākšanas nosacījumos, norādot konkrētus realizējamos objektus (objekta kadastra apzīmējums, ja tāds ir piešķirts) katrai būves kārtai.”35. Izteikt 66. un 67. punktu šādā redakcijā:“66. Būvniecības ierosinātājs (būvdarbu veicējs), ņemot vērā šo noteikumu 17. punktā minētos nosacījumus, pieprasa būvniecības informācijas sistēmā atzinumus par dzelzceļa infrastruktūras objekta gatavību ekspluatācijai tām institūcijām, kuras ir izdevušas šo noteikumu 16.1., 16.2. un 16.3. apakšpunktā minētos tehniskos noteikumus. Attiecīgās institūcijas 10 darbdienu laikā pēc pieprasījuma saņemšanas atbilstoši kompetencei sniedz atzinumu par dzelzceļa infrastruktūras objekta gatavību ekspluatācijai un tā atbilstību tehniskajiem noteikumiem. | **Tieslietu ministrija:**4. Lūdzam izvērtēt projekta 13. punktā ietvertā Ministru kabineta 2014. gada 2. septembra noteikumu Nr. 530 "Dzelzceļa būvnoteikumi" (turpmāk – noteikumi Nr. 530) Nr. 530 31. punkta redakcionālo noformējumu, proti, tas paredz, ka būvniecības ierosinātājs Valsts dzelzceļa tehniskajā inspekcijā iesniedz būvniecības informācijas sistēmā pievienotus dokumentus. No esošās redakcijas nav saprotams, vai dokumenti jāiesniedz Valsts dzelzceļa tehniskajā inspekcijā vai tomēr būvniecības informācijas sistēmā, vai arī sistēmā ievietoti dokumenti automātiski tiek iesniegti arī Valsts dzelzceļa tehniskajā inspekcijā. Papildus lūdzam sniegt skaidrojumu anotācijā, kā būvniecības informācijas sistēmā ievietotā informācija tiek nodota citām institūcijām, vienlaikus izvērtējot, vai normatīvajā aktā jāiekļauj pienākums tikai pievienot dokumentus būvniecības informācijas sistēmā, vai arī jānorāda, ka tie jāiesniedz attiecīgajās institūcijās.Ņemot vērā, ka līdzīgs regulējums noteikts arī projekta 18. punktā ietvertajā noteikumu Nr. 530 37. punktā, projekta 21. punktā ietvertajā noteikumu Nr. 530 41. punktā, projekta 25. punktā ietvertajā noteikumu Nr. 530 43.3 punktā un projekta 35. punktā ietvertajā noteikumu Nr. 530 66. punktā, lūdzam izvērtēt minētās tiesību normas un nepieciešamības gadījumā redakcionāli precizēt. | **Panākta vienošanās**Būvniecības administratīvais process noris elektroniski būvniecības informācijas sistēmā, tas nozīmē, ka visi dokumenti ir vai nu jāveido BIS (piemēram, būvniecības iesniegums) vai arī jāpievieno kā datne BIS. Savukārt, dokumenti, kuri jāiesniedz Valsts dzelzceļa tehniskajā inspekcijā, tiek atrunāti konkrētajos punktos. | 10. Izteikt 31.4 apakšpunktu šādā redakcijā:“31.4. zemes gabala īpašuma, valdījuma vai lietojuma tiesības un apbūves tiesības apliecinošos dokumentus, ja šādas tiesības ir mainījušās no būvatļaujas izsniegšanas brīža un attiecīgā informācija nav pieejama valsts informācijas sistēmās.”15. Izteikt 37. punktu šādā redakcijā:“37. Ja būvprojektā ir izdarītas šo noteikumu 36. punktā minētās izmaiņas, izmainītās būvprojekta daļas vai sadaļas ar skaidrojošu aprakstu par veiktajām izmaiņām iesniedz saskaņošanai Valsts dzelzceļa tehniskajai inspekcijā.”18. Izteikt 41. punkta ievaddaļu šādā redakcijā:“41. Lai saņemtu atzīmi būvatļaujā par visu tajā ietverto būvdarbu uzsākšanas nosacījumu izpildi visam dzelzceļa infrastruktūras objektam vai atsevišķai tā kārtai, būvniecības ierosinātājs Valsts dzelzceļa tehniskajā inspekcijā iesniedz nepieciešamo informāciju un šādus dokumentus:”22. Papildināt 4.1. apakšnodaļu ar 43.1, 43.2 un 43.3 punktu šādā redakcijā:…43.3Ja būvdarbu laikā rodas nepieciešamība paredzēt citādus risinājumus, nekā tas paredzēts būvprojektā, to īstenošana pieļaujama pēc būvprojekta izmaiņu veikšanas, ja tie attiecas uz Būvniecības likuma 17. panta 2.1 daļā noteiktajiem gadījumiem. Būvniecības likuma 17. panta 2.1 daļā minētajos gadījumos izmainītās būvprojekta daļas vai sadaļas ar skaidrojošu aprakstu par veicamajām izmaiņām un dokumentus, kas pamato izmaiņu nepieciešamību, iesniedz saskaņošanai Valsts dzelzceļa tehniskajai inspekcijā. Ja izmaiņas būvprojektā paredz sadalījumu būves kārtās, veic izmaiņas būvdarbu uzsākšanas nosacījumos, norādot konkrētus realizējamos objektus (objekta kadastra apzīmējums, ja tāds ir piešķirts) katrai būves kārtai, būvdarbu veicēju un atbildīgos būvspeciālistus.”32. Izteikt 66. punktu šādā redakcijā:“66. Būvniecības ierosinātājs (būvdarbu veicējs), ņemot vērā šo noteikumu 17. punktā minētos nosacījumus, pieprasa atzinumus par dzelzceļa infrastruktūras objekta gatavību ekspluatācijai tām institūcijām, kuras ir izdevušas šo noteikumu 16.1., 16.2. un 16.3. apakšpunktā minētos tehniskos noteikumus. Attiecīgās institūcijas 10 darbdienu laikā pēc pieprasījuma saņemšanas atbilstoši kompetencei sniedz atzinumu par dzelzceļa infrastruktūras objekta gatavību ekspluatācijai un tā atbilstību tehniskajiem noteikumiem.” |
| 5. | 24. Papildināt noteikumus ar 41.1 un 41.2 punktu šādā redakcijā:41.2 Ja būvdarbu veicējs noslēdzis būvdarbu līgumus ar atsevišķu būvdarbu veicējiem, viņš piešķir piekļuves tiesības atsevišķu būvdarbu veicējam būvniecības informācijas sistēmā būvdarbu žurnālam un nepieciešamajai būvniecības ieceres dokumentācijai.” | **Tieslietu ministrija:**Lūdzam sniegt anotācijā skaidrojumu, kādā kārtībā viena privātpersona – būvdarbu veicējs – piešķirs piekļuves tiesības citai privātpersonai būvniecības informācijas sistēmā esošajiem dokumentiem, kas izriet no projekta 24. punktā ietvertā noteikumu Nr. 530 41.2 punkta. | **Ņemts vērā***Skaidrojums anotācijā* | 21. Papildināt noteikumus ar 41.1 un 41.2 punktu šādā redakcijā:…41.2 Ja būvdarbu veicējs noslēdzis būvdarbu līgumus ar atsevišķu būvdarbu veicējiem, viņš piešķir piekļuves tiesības atsevišķu būvdarbu veicējam būvniecības informācijas sistēmā būvdarbu žurnālam un nepieciešamajai būvniecības ieceres dokumentācijai.” |
| 6. | 25. Papildināt 4.1. apakšnodaļu ar 43.1, 43.2 un 43.3 punktu šādā redakcijā:“43.1 Būvdarbu laikā var mainīt būvdarbu veicēju un pieaicināto būvspeciālistu, ja par to informē Valsts dzelzceļa tehnisko inspekciju, un iesniedz būvniecības informācijas sistēmā informāciju par jaunā būvdarbu veicēja civiltiesiskās atbildības obligāto apdrošināšanu (apdrošināšanas polises izdevējs, datums, numurs un darbības termiņš) vai informāciju par jauno būvspeciālistu (vārds, uzvārds, sertifikāta numurs, būvdarbu veicēja nosaukums un būvkomersanta reģistrācijas numurs, būvdarbu līguma un būvuzraudzības līguma datums un numurs, līguma darbības termiņš (datums no–līdz) un līguma summa (*euro*)) un viņa profesionālo civiltiesiskās atbildības apdrošināšanu (apdrošināšanas polises izdevējs, datums, numurs un darbības termiņš). Jaunais būvdarbu veicējs vai pieaicinātais būvspeciālists ir tiesīgs uzsākt pienākumu izpildi būvlaukumā pēc attiecīgo izmaiņu veikšanas būvatļaujā. | **Tieslietu ministrija:**Lūdzam precizēt projekta 25. punktā ietverto noteikumu Nr. 530 43.1 punktu, kas noteic, ka būvdarbu laikā var mainīt būvdarbu veicēju un pieaicināto būvspeciālistu, ja par to informē Valsts dzelzceļa tehnisko inspekciju. No esošā regulējuma nav skaidrs, kādā termiņā un formā Valsts dzelzceļa tehniskā inspekcija jāinformē, kā arī, vai ievietojot nepieciešamo informāciju par jauno būvdarbu veicēju vai būvspeciālistu būvniecības informācijas sistēmā, tiek izpildīta prasība par Valsts dzelzceļa tehniskās inspekcijas informēšanu. Ievērojot minēto, lūdzam atbilstoši precizēt projektu vai papildināt anotāciju ar skaidrojumu. | **Ņemts vērā**Lai būvdarbu veicējs vai būvspeciālists varētu pildīt savus pienākumus, tam pēc iespējas ātrāk ir jāinformē būvniecības informācijas sistēmā Valsts dzelzceļa tehnisko inspekciju, kura Būvniecības likuma 12.panta ceturtās daļas 21.punktā noteiktajā termiņā (14 dienu laikā) veic attiecīgās izmaiņas būvatļaujā (būvniecības informācijas sistēmā), kas ļaus piekļūt būvniecības informācijas sistēmā pie konkrētās būvniecības lietas, lai, piemēram, varētu veikt ierakstus būvdarbu žurnālā. | 22. Papildināt 4.1. apakšnodaļu ar 43.1, 43.2 un 43.3 punktu šādā redakcijā:“43.1 Būvdarbu laikā var mainīt būvdarbu veicēju un pieaicināto būvspeciālistu, ja Valsts dzelzceļa tehnisko inspekcijā iesniedz informāciju par jaunā būvdarbu veicēja civiltiesiskās atbildības obligāto apdrošināšanu (apdrošināšanas polises izdevējs, datums, numurs un darbības termiņš) vai informāciju par jauno būvspeciālistu (vārds, uzvārds, sertifikāta numurs, būvdarbu veicēja nosaukums un būvkomersanta reģistrācijas numurs, būvdarbu līguma un būvuzraudzības līguma datums un numurs, līguma darbības termiņš (datums no–līdz) un līguma summa (*euro*)) un viņa profesionālo civiltiesiskās atbildības apdrošināšanu (apdrošināšanas polises izdevējs, datums, numurs un darbības termiņš). Jaunais būvdarbu veicējs vai pieaicinātais būvspeciālists ir tiesīgs uzsākt pienākumu izpildi būvlaukumā pēc attiecīgo izmaiņu veikšanas būvatļaujā. |
| 7. | 35. Izteikt 66. un 67. punktu šādā redakcijā:“66. Būvniecības ierosinātājs (būvdarbu veicējs), ņemot vērā šo noteikumu 17. punktā minētos nosacījumus, pieprasa būvniecības informācijas sistēmā atzinumus par dzelzceļa infrastruktūras objekta gatavību ekspluatācijai tām institūcijām, kuras ir izdevušas šo noteikumu 16.1., 16.2. un 16.3. apakšpunktā minētos tehniskos noteikumus. Attiecīgās institūcijas 10 darbdienu laikā pēc pieprasījuma saņemšanas atbilstoši kompetencei sniedz atzinumu par dzelzceļa infrastruktūras objekta gatavību ekspluatācijai un tā atbilstību tehniskajiem noteikumiem. | **Tieslietu ministrija:**Projekta 35. punktā ietvertais noteikumu Nr. 530 66. punkts noteic, ka būvniecības informācijas sistēmā tiek veikti pieprasījumi attiecīgajām institūcijām atzinuma sniegšanai. Vienlaikus tiesību normā nav noteikts, kādā formā institūcija sniedz atzinumu, proti, vai tas tiek ievietots būvniecības informācijas sistēmā vai paziņots citā veidā. Ievērojot minēto, lūdzam precizēt projektu vai papildināt anotāciju ar skaidrojumu. | **Ņemts vērā**Būvniecības likuma 14.panta 12 daļa nosaka, ka būvniecības ieceres realizācijai nepieciešamās atļaujas vai saskaņojumus valsts un pašvaldību institūcijas un ārējo inženiertīklu īpašnieki vai tiesiskie valdītāji izdod strukturētu datu veidā vai augšupielādē būvniecības informācijas sistēmā. Institūcijas savus saskaņojumus (atzinumus) sniedz strukturētu datu veidā vai pievieno datni būvniecības informācijas sistēmā. | 34. Izteikt 66. un 67. punktu šādā redakcijā:“66. Būvniecības ierosinātājs (būvdarbu veicējs), ņemot vērā šo noteikumu 17. punktā minētos nosacījumus, pieprasa būvniecības informācijas sistēmā atzinumus par dzelzceļa infrastruktūras objekta gatavību ekspluatācijai tām institūcijām, kuras ir izdevušas šo noteikumu 16.1., 16.2. un 16.3. apakšpunktā minētos tehniskos noteikumus. Attiecīgās institūcijas 10 darbdienu laikā pēc pieprasījuma saņemšanas atbilstoši kompetencei sniedz atzinumu par dzelzceļa infrastruktūras objekta gatavību ekspluatācijai un tā atbilstību tehniskajiem noteikumiem. |
| 8. | 44. Papildināt noteikumus ar 6.1 nodaļu šādā redakcijā:“**6.1 Būvniecības administratīvais process neizmantojot būvniecības informācijas sistēmu** | **Tieslietu ministrija:**2. Projekts papildina noteikumus ar jaunu nodaļu "Būvniecības administratīvais process, neizmantojot būvniecības informācijas sistēmu". Projekta anotācijā skaidrots, ka "papīra" būvniecības procesa regulējums ietverts tikai, ciktāl tas nepieciešams, lai nodrošinātu Būvniecības likuma pārejas noteikumu 22.–24. punktā noteikto tiesību normu realizāciju. Tādējādi būtībā šī nodaļa nosaka pārejas kārtību no pastāvošā tiesiskā regulējuma uz jauno tiesisko regulējumu.Izvērtējot šajā nodaļā paredzēto regulējumu, secināms, ka šajā nodaļā iekļautās vienības nereti sastāv no atsaucēm uz citām noteikumu vienībām vai vispārīgām atsaucēm uz Būvniecības likumu. Tas liecina, ka varētu būt iespējams projekta regulējumu vispārīgi attiecināt uz būvniecības procesu neatkarīgi no tā, vai tiek izmantota būvniecības informācijas sistēma. Vienlaikus jāievēro, ka atsauce ir līdzeklis, kā saīsināt un vienkāršot normatīvā akta tekstu, jo, izmantojot atsauces, nav jāraksta viss jau reiz uzrakstītais teksts pilnībā. Tomēr atsauces ir jālieto saprātīgi un pamatoti, jo to pārmērīga lietošana var sarežģīt normatīvā akta satura uztveri (*sal. Normatīvo aktu projektu izstrādes rokasgrāmata, https://tai.mk.gov.lv/book/1/chapter/98*). Tāpat Būvniecības likuma pārejas noteikumu 22., 23. un 24. punktā jau ir noteikts regulējums saistībā ar t. s. "papīra" būvniecības procesu.Ievērojot minēto, lūdzam izvērtēt projektā paredzētā būvniecības administratīvā procesa, neizmantojot būvniecības informācijas sistēmu, regulējumu. Ja tas tomēr ir nepieciešams, ieteicams to veidot iespējami vispārīgu, neatkārtojot Būvniecības likumā ietverto regulējumu un paredzot tikai pamatprincipus, kas nodrošinātu zināmu ekvivalenci būvniecības procesam, izmantojot būvniecības informācijas sistēmu. | **Ņemt vērā** | 6.1 nodaļa svītrota. |
| 9. | Anotācijas III sadaļa | **Finanšu ministrija:**Anotācijas III sadaļas 8.punktā ir sniegta informācija, ka Būvniecības informācijas sistēmas pilnveidošanas darbi tiks veikti no darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” projektam “Būvniecības procesu un informācijas sistēmas attīstība (1.kārta)” paredzētā finansējuma, kā arī no Būvniecības informācijas sistēmas uzturēšanai piešķirtajiem valsts budžeta līdzekļiem 143 209 *euro* apmērā. Lūdzam precizēt minēto informāciju, norādot Būvniecības informācijas sistēmas pilnveidošanai paredzētā finansējuma apmēru sadalījumā pa finansēšanas avotiem un Ekonomikas ministrijas budžeta programmu/apakšprogrammu, kuras ietvaros plānoti minētie izdevumi.  | **Ņemts vērā** | Skat. precizēto anotācijas III sadaļu |
|  Atbildīgā amatpersona |    |   |
|   | (paraksts) |   |

Par projektu atbildīgā amatpersona:

Andris Lazarevs

Ekonomikas ministrijas

Būvniecības politikas departamenta direktores vietnieks

Tālr. 67013035,

e-pasts: Andris.Lazarevs@em.gov.lv

01.10.2019.

2891

E.Bučinska, 67013032

Elga.Bucinska@em.gov.lv

E.Avota, 67013262

Evija.Avota@em.gov.lv